Helyi Választási Bizottság Balinka

……………………………………………………………………………………………………………

KIVONAT

a Helyi Választási Bizottság 2019. október 13-án készült jegyzőkönyvéből:

**33/2019. (X.13.) sz. HVB határozata**

**az egyéni listás települési önkormányzati képviselő választás eredményének megállapításához**

A balinkai Helyi Választási Bizottság a helyi önkormányzati képviselők 2019. október 13. napjára kitűzött általános választásán a Fejér megyei **Balinka** településen a települési önkormányzati képviselők választásáról készült szavazóköri **jegyzőkönyvek** alapján a települési önkormányzati képviselők választása eredményének megállapítása tárgyában meghozta a következő

**határozatot:**

A balinkai Helyi Választási Bizottság a helyi önkormányzati képviselők és polgármesterek 2019. év október 13. napjára kitűzött általános választásán a Fejér megyei **Balinka** településen a települési önkormányzati képviselők választásának eredményét jelen határozat mellékletét képező és két eredeti példányban elkészített önkormányzati képviselők Jegyzőkönyv a települési önkormányzati képviselők választásának eredményéről című jegyzőkönyv szerint állapítja meg az alábbiak szerint:

***1. Fodor Róbert 195 szavazattal,***

***2. Domavári László 146 szavazattal,***

***3. Kóber Imre 133 szavazattal***

***4. Marosán Lászlóné 129 szavazattal.***

A balinkai Helyi Választási Bizottság elrendeli a határozat közzétételét a **Balinka Község Önkormányzata** hirdetőtábláján, és a **www.balinka.hu** megnevezésű honlapján.

A határozat ellen annak meghozatalától számított 3 napon belül a központi névjegyzékben szereplő választópolgár, jelölt, jelölő szervezet, továbbá az ügyben érintett természetes és jogi személy, jogi személyiség nélküli szervezet személyesen, levélben, telefaxon vagy elektronikus levélben a Fejér Megyei Területi Választási Bizottsághoz címzett fellebbezést nyújthat be a balinkai Helyi Választási Bizottságnál (**8056 Bakonycsernye, Rákóczi u. 83. Fax: 22/592-031; e-mail: pm.bakonycsernye@morterseg.hu)**. A fellebbezést úgy kell benyújtani, hogy az legkésőbb 2019. október hó 16. napján 16.00 óráig megérkezzen.

A választási bizottságnak a választás eredményét megállapító döntése ellen

1. a szavazatszámláló bizottság szavazóköri eredményt megállapító döntésének törvénysértő voltára, vagy
2. a szavazóköri eredmények összesítésére és a választási eredmény megállapítására vonatkozó szabályok megsértésére hivatkozással lehet fellebbezést benyújtani.

A szavazatszámláló bizottság szavazóköri eredményt megállapító döntése ellen csak a választási bizottságnak a választási eredményt megállapító döntése elleni fellebbezéssel együtt van helye.

A fellebbezésnek tartalmaznia kell

1. a kérelem a választási eljárásról szóló 2013. évi XXXVI. törvény (a továbbiakban: Ve.) 223. § (3) bekezdése szerinti alapját,
2. a kérelem benyújtójának nevét, lakcímét (székhelyét) és - ha a lakcímétől (székhelyétől) eltér - postai értesítési címét,
3. a kérelem benyújtójának személyi azonosítóját, illetve ha a külföldön élő, magyarországi lakcímmel nem rendelkező választópolgár nem rendelkezik személyi azonosítóval, a magyar állampolgárságát igazoló okiratának típusát és számát, vagy jelölő szervezet vagy más szervezet esetében a bírósági nyilvántartásba-vételi számát.

A fellebbezés tartalmazhatja benyújtójának telefaxszámát vagy elektronikus levélcímét, illetve kézbesítési megbízottjának nevét és telefaxszámát vagy elektronikus levélcímét.

Amennyiben a szavazatszámláló bizottság szavazóköri eredményt megállapító döntésének törvénysértő voltára hivatkozással benyújtott fellebbezés elbírálása csak a szavazatok újraszámlálása útján lehetséges, a TVI köteles a szavazatokat újraszámolni, ebben az esetben a fellebbezés elbírálására rendelkezésre álló határidő hat napra nő.

A fellebbezést a Helyi Választási Iroda az ügy összes iratával a beérkezés napján felterjeszti a TVB-hez (8000 Székesfehérvár, Szent István tér 9.).

A fellebbezés a választási bizottság határozatának meghozataláig visszavonható, a választási bizottság azonban a fellebbezési eljárást hivatalból folytathatja.

A fellebbezés illetékmentes.

**Indokolás**

A helyi önkormányzati képviselők és polgármesterek választásáról szóló 2010. évi L. törvény (a továbbiakban: Övjt.) 13. §-a szerint az egyéni listán képviselők azok a jelöltek lesznek, akik a megválasztható képviselők száma szerint a legtöbb érvényes szavazatot kapták. Szavazategyenlőség esetén sorsolással kell megállapítani, hogy az egyenlő számú szavazatot elért jelöltek közül melyik szerez mandátumot. Ha az egyéni lista jelöltjét polgármesternek megválasztották, az egyéni listáról törölni kell, és helyébe a következő legtöbb szavazatot elért jelölt lép.

Az Övjt. 4. §-a alapján a 10 000 vagy ennél kevesebb lakosú település - egyéni listás választási rendszerben - egy választókerületet alkot, amelyben a képviselők száma:

*a)* 100 lakosig 2 fő,

*b)* 1000 lakosig 4 fő,

*c)* 5000 lakosig 6 fő,

*d)* 10 000 lakosig 8 fő.

A Ve. 306. § (2) bekezdése értelmében a helyi választási iroda vezetője az általános választás évében február 11-ig határozatban állapítja meg a képviselő-testület megválasztandó tagjainak számát. A helyi választási iroda vezetőjének határozata értelmében **Balinka** településen a megválasztandó települési önkormányzati képviselők száma **4** fő.

A Ve. 14. § (1) bekezdése rögzíti, hogy a választási bizottságok a választópolgárok független, kizárólag a törvénynek alárendelt szervei, amelyeknek elsődleges feladata a választási eredmény megállapítása, a választások tisztaságának, törvényességének biztosítása, a pártatlanság érvényesítése és szükség esetén a választás törvényes rendjének helyreállítása.

A Ve. 44. § (1) bekezdése értelmében a választási bizottság az ügy érdemében határozatot, az eljárás során felmerült minden egyéb kérdésben jegyzőkönyvbe foglalt döntést hoz.

A Ve. 199. §-a kimondja, hogy a szavazatszámláló bizottság a szavazatok megszámlálását követően megállapítja a választás szavazóköri eredményét.

A Ve. 202. § (1) bekezdése szerint a szavazóköri, valamint a választási eredményről jegyzőkönyvet kell készíteni.

A Ve. 307/N. § (1) bekezdése értelmében a helyi választási bizottság a szavazóköri jegyzőkönyvek alapján összesíti a polgármester-választás, valamint az egyéni listás választás vagy az egyéni választókerületi választás szavazóköri eredményeit, és megállapítja a választás eredményét.

A települési önkormányzati képviselő választás eredményének megállapítására szolgáló jegyzőkönyv mintáját a helyi önkormányzati képviselők és polgármesterek választásán, valamint a nemzetiségi önkormányzati képviselők választásán a választási irodák hatáskörébe tartozó feladatok végrehajtásának részletes szabályairól és a választási eljárásban használandó nyomtatványokról szóló 20/2019. (VII. 30.) IM rendelet 32. melléklete állapítja meg.

A Helyi Választási Bizottság a fenti rendelkezéseknek megfelelően a szavazóköri **jegyzőkönyvek** alapján összesítette **Balinka** település választókerületben a települési önkormányzati képviselőkre leadott szavazatokat és megállapította a választás eredményét, melyet két eredeti példányban elkészített önkormányzati képviselők "Jegyzőkönyv a települési önkormányzati képviselők választásának eredményéről” című jegyzőkönyvbe foglalt.

A Ve. 49. § (2) bekezdés értelmében a választási bizottság a határozatát - a személyes adatok kivételével - nyilvánosságra hozza. A Helyi Választási Bizottság a nyilvánosságra hozatal tekintetében a rendelkező részben foglaltak szerint intézkedett.

A Helyi Választási Bizottság határozata a fentiekben hivatkozott jogszabályhelyeken, a jogorvoslatról szóló tájékoztatás a Ve. 10. §-án, 221. § (1) bekezdésén, a 223. § (1) bekezdésén, a 224. § (1)-(4) bekezdésein, 241. § (1) –(2) bekezdésén, 307/P. § (2) bekezdés c) pontján alapul.

Györgyné Jungwirth Krisztina sk.

HVB elnök